paragraph_text: Alma Dujmović rođena je 1958. u Puli. Rodom je s otoka Krka. Diplomirala je 1984. na Akademiji likovnih umjetnosti u Sarajevu kod prof. Milivoja Unkovića. Svoj likovni izraz pronalazi istražujući u raznim likovnim tehnikama — od ulja na platnu, crteža, akvarela i grafike, do mozaika. Do sada je održala više od trideset samostalnih izložbi, a sudjelovala na isto toliko skupnih u domovini i inozemstvu. Njezina se djela nalaze u mnogim javnim i privatnim zbirkama diljem svijeta. Sudjelovala je i u radu više slikarskih kolonija, a dobitnica je i nekoliko otkupnih nagrada i priznanja za svoj rad i kulturnu djelatnost.